Iуащхьэмахуэ и щыгум хуэкIуэ автомобиль
«УАЗ Профи» автомобилыщIэм и зэфIэкIхэр щагъэунэхуащ Iуащхьэмахуэ зэрыдэкIуей гъуэгум.
Километр 4800-рэ зи кIыхьагъ Тамбов — Волгоград — Астрахань — Элиста — Псыхуабэ гъуэгуанэр къызэринэкIри, ди щIыпIэм къэсащ «УАЗ Профи» автомобиль лIэужьыгъуэщIэр. Дзэ техникэм и зэфIэкIыр нэсу къахутэкIэрэ, ар хуаунэтIащ Европэм и Iуащхьэ нэхъ ин дыдэм и щыгум. Ульяновск автомобиль заводым къыщыщIагъэкIа хьэлъэзешэщIэм и закъуэу хузэфIэкIащ метр 3198-рэ зи лъагагъым дэкIуеину.
Къаудыгъу Заур.
